*Kuhmoisten kunta, ”Pirkanmaan portti Päijänteelle”, sijaitsee Päijänteen länsirannalla, valtatien 24 varrella. Kuntamme on yhteisöllinen ja aktiivinen noin 2200 asukkaan paikkakunta. Meillä viihtyy myös vapaa-ajanasukkaat, sillä kunnastamme löytyy yli 3000 vapaa-ajanasuntoa. Ratsastuspainotteinen lukiomme ja vuonna 2019 valmistunut päiväkoti rikastuttavat jo ennestään monipuolista palvelutarjontaamme. Lukeudumme Suomen hiilineutraalien kuntien joukkoon, joten ympäristöarvot ovat meille tärkeitä.*

Kuhmoisten kunta hakee

TEKNISTÄ JOHTAJAA toistaiseksi voimassa olevaan virkasuhteeseen 1.5.2022 alkaen tai sopimuksen mukaan.

Viran kelpoisuusehtona virkaan soveltuva ammattikorkeakoulututkinto, tai vähintään teknillisessä koulussa suoritettu teknikon tutkinto (rakennusmestari, yhdyskuntateknikko) ja kokemusta teknisen toimen alaan kuuluvista työtehtävistä. Tekninen johtaja toimii teknisen toimen toimialajohtajana ja kuuluu kunnan johtoryhmään, sekä hoitaa teknisen lautakunnan esittelijän tehtävät. Hän vastaa toimialan johtamisesta, kehittämisestä, rakennuttamistehtävistä, kiinteistöpalveluista, jätehuoltoasioista, vesihuoltopalveluista, pesulatoiminnasta, siivouspalveluista ja kaavoituksen valmistelusta. Vastaa ostopalveluiden hankinnasta ja sopimusasioista.

Tehtävän menestyksellinen hoitaminen edellyttää teknisen toimialan hallinnon ja juridiikan ymmärrystä. Eduksi katsotaan mm. kokemus teknisen johtajan tehtävistä, investointi- ja projektihankkeiden toteutuksesta, julkisista hankinnoista, kunnallishallinnon ymmärrys, rakennustekninen osaaminen, sekä kunnallistekniikan ja vesihuollon tuntemus. Arvostamme aktiivisuutta kehittää toimialaa, kykyä itsenäiseen asioiden valmisteluun, teknisen toimen henkilöstöhallinnon tuntemusta ja vuorovaikutus- ja esimiestaitoja.

Viran palkkaus määräytyy KVTES:n mukaan. Virassa noudatetaan kuuden kuukauden koeaikaa. Valitun on ennen virkasuhteen vastaanottamista esitettävä hyväksyttävä lääkärintodistus terveydentilastaan. Oman auton käyttömahdollisuus.

Hakemus täytetään sähköisesti osoitteessa [www.kuntarekry.fi](http://www.kuntarekry.fi) sunnuntai 6.2.2022 klo 23.59 mennessä.

Lisätietoja voi kysyä:

Kunnanjohtaja Valtteri Väyrynen, p. 040 7185959, valtteri.vayrynen@kuhmoinen.fi

kunnanhallituksen pj. Kari Paajanen, p. 0400 783 630. kari.paajanen@kuhmoinen.fi